EkBass/fiwiki-20250220-pages-articles huggingface dataset:
Perkeros

Perkeros on JP Ahosen piirtämä ja Ahosen yhdessä KP Alaren kanssa käsikirjoittama sarjakuvaromaani, jonka julkaisi WSOY vuonna 2013. == Aiheesta muualla == * Teos kustantajan sivuilla . * Kai Nevala: Voi, Perkeros! Kaleva.fi 17.12.2013. * Juha Sihto: JP Ahonen ja KP Alare: Perkeros Aamulehti 9.9.2013 * Ville Hänninen: Perkeros . Kirjastolehti 28.10.2013. * Matti Komulainen: Nuottiripulia ja lempiplekuja. Turun sanomat 3.11.2013. * Ismo Karo: Perkeros. Imperiumi.net 6.1.2014. Luokka:Sarjakuvaromaanit Luokka:Suomalaiset sarjakuvat Luokka:Vuoden 2013 kirjat
Presisionismi

Presisionismi (engl. precisionism < precision, 'tarkkuus') oli yhdysvaltalainen taidesuuntaus, joka oli suosiossa etenkin 1920-luvulla. Presisionistit eivät olleet varsinainen koulukunta, eivätkä he julkaisseet muodollista ohjelmaa tai julkilausumia. He kuitenkin järjestivät yhteisnäyttelyitä, etenkin New Yorkin Daniel Galleryssa 1920-luvulla. Presisionisteilla oli merkittävä vaikutus myöhempään pop-taiteeseen. Presisionismin juuret olivat kubismissa, futurismissa ja orfismissa. Presisionistit kuvasivat kaupunki- ja maalaishorisontteja, rakennuksia, tehtaita, savupiippuja ja koneita; aina ilman ihmishahmoja tai ihmisen vaikutusta, ja osittain abstraktisesti. Maalausten valo oli kirkasta ja terävää, muodot geometrisia, pinnat sileitä ja linjat teräviä. Presisionistit eivät olleet yhteiskuntakriittisiä, vaan he etäännyttivät itsensä ja katsojan aiheestaan. Suuntauksen tunnetuimpia edustajia olivat Charles Demuth, Charles Sheeler, Ralston Crawford, Preston Dickinson, Niles Spencer ja Georgia O’Keeffe. Demuth Charles Aucassiu and Nicolette 1921.jpg|Charles Demuth, Aucassin and Nicolette, 1921 NY Met demuth figure 5 gold.JPG|Charles Demuth, I Saw the Figure 5 in Gold, 1928 Morton Livingston Schamberg - Telephone (1916).jpg|Morton Schamberg, Telephone, 1916 Davis steeple street.jpg|Stuart Davis, Steeple and Street, 1922 ==Lähteet== Luokka:Taidesuuntaukset Luokka:1920-luku Luokka:Yhdysvaltain taide
The Woman Gives

The Woman Gives on vuonna 1920 ensi-iltansa saanut Roy William Neillin ohjaama yhdysvaltalainen mykkä draamaelokuva, jonka pääosassa on Norma Talmadge. The Woman Gives perustuu Owen Johnsonin samannimiseen romaaniin vuodelta 1916, ja sen pohjalta Grant Carpenter ja Waldo Walker laativat elokuvan käsikirjoituksen. Elokuvan tuotti Joseph M. Schenck, ja elokuvan tuotantoyhtiönä oli Norma Talmadge Film Corporation. The Woman Gives sai Yhdysvaltain ensi-iltansa 29. maaliskuuta vuonna 1920, ja sen levitti First National. Elokuvan kopiota säilytetään Yhdysvaltain kongressin kirjaston elokuva-arkistossa. == Näyttelijät == == Lähteet == == Aiheesta muualla == * * * The Woman Gives Silent erassa * The Woman Gives TCM Movie Databasessa Luokka:Vuoden 1920 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset romaaneihin perustuvat elokuvat
Libania Grenot

Libania Grenot Martínez (s. 12. heinäkuuta 1983 Santiago de Cuba) on kuubalaissyntyinen Italiaa vuodesta 2008 edustanut 400 metrin juoksija. Barcelonan EM-kilpailuissa 2010 Grenot juoksi Italian 4 × 400 metrin viestijoukkueessa, joka sijoittui alun perin neljänneksi, mutta nousi Venäjän joukkueen dopinghylkäyksen jälkeen pronssille. Myös 400 metrillä hän oli alun perin neljäs ajalla 50,43, mutta nousi dopingtapauksen vuoksi pronssille. Helsingin EM-kilpailuissa 2012 hän oli 400 metrillä kuudes. Zürichin EM- kilpailuissa 2014 Grenot voitti kultaa 400 metrin juoksussa ajalla 51,10. Amsterdamin EM-kilpailuissa 2016 hän voitti kultaa 400 metrin juoksussa ajalla 50,73 ja saavutti pronssia 4 × 400 metrin viestissä. Olympialaisissa Grenot sijoittui 400 metrillä seitsemänneksi Rio de Janeirossa 2016 sekä karsiutui välierissä 2008 ja 2012. MM-kilpailuissa hän on karsiutunut välierissä 2009, 2013 ja 2015 sekä alkuerissä 2005. Pan-Amerikan kisoissa hän oli neljäs 2003. Välimeren kilpailuissa hän on saavuttanut 200 metrillä hopeaa 2013, 400 metrillä kultaa 2009 ja hopeaa 2018 sekä 4 × 400 metrin viestissä kultaa 2018. Grenot on 400 metrin Kuuban mestari vuosilta 2003–2005 ja Italian mestari vuosilta 2009, 2010, 2014, 2015 ja 2016. Vuonna 2012 hän voitti Italian mestaruuden myös 200 metrillä. Grenot edusti Kuubaa viimeisen kerran vuoden 2005 MM-kisoissa. Hän avioitui italialaisen miehen kanssa ja muutti Italiaan vuonna 2006. Italian edustusoikeuden kansainvälisiin kilpailuihin hän sai vuonna 2008. == Henkilökohtaiset ennätykset == :Lähde: IAAF ;Ulkoradat * 200 metrin juoksu: 22,56 (2016) * 400 metrin juoksu: 50,30 (2009) ;Sisäradat * 400 metrin juoksu: 54,44 (2008) == Lähteet == == Aiheesta muualla == Luokka:Italialaiset pikajuoksijat Luokka:Kuubalaiset pikajuoksijat Luokka:Vuonna 1983 syntyneet Luokka:Elävät henkilöt
Francisco García

Francisco Alberto García (s. 31. joulukuuta 1981 San Francisco de Macorís) on dominikaanilainen kilpauransa päättänyt koripalloilija, pelipaikaltaan heittävä takamies ja pieni laitahyökkääjä. Louisvillen yliopistossa pelanneen Garcían varasi NBA:han vuoden 2005 varaustilaisuudessa Sacramento Kings, jota García edusti vuoteen 2013 saakka. Tämän jälkeen hän siirtyi Houston Rocketsiin.Basketball-Reference.com Vuosina 2015–2019 hän pelasi NBA:n kehityssarjassa ja Serbian pääsarjassa. García pelasi myös Dominikaanisen tasavallan miesten maajoukkueessa, jota hän edusti muun muassa Espanjan MM- kilpailuissa 2014. == Lähteet == * Francisco García Stats Basketball- Reference.com === Viitteet === == Aiheesta muualla == * Profiili FIBA Archive * Francisco Garcia NBA Luokka:Dominikaanilaiset koripalloilijat Luokka:Vuonna 1981 syntyneet Luokka:Elävät henkilöt
Indira Terrero

Indira Terrero Letuce (s. 29. marraskuuta 1985 Havanna, Kuuba) on espanjalainen 400 metrin juoksija. Terrero on syntyisin kuubalainen. Hän sai Espanjan kansalaisuuden huhtikuussa 2014 ja maan edustusoikeuden 15. toukokuuta 2014. Terrero karsiutui 400 metrin välierissä Pekingin olympialaisissa 2008 sekä Osakan 2007 ja Berliinin 2009 MM-kilpailuissa. Hän saavutti Pan-Amerikan kisoissa 2007 kultaa 4 × 400 metrin viestissä ja pronssia 400 metrillä. Ibero-Amerikan mestaruuskilpailuissa 2010 hän sai kultaa 4 × 400 metrin viestissä ja pronssia 800 metrin juoksussa. Keski- Amerikan ja Karibian mestaruuskilpailuissa hän voitti 400 metrillä kultaa 2008 ja 2009 sekä 4 × 400 metrin viestissä kultaa 2008 ja 2009 ja pronssia 2005. Zürichin EM-kilpailuissa 2014 Terrero saavutti 400 metrillä pronssia ajalla 51,38 ja Prahan sisäratojen EM-kilpailuissa 2015 hopeaa ajalla 52,63. == Henkilökohtaiset ennätykset == ;Ulkoradat *400 metriä – 50,98 (2008) *800 metriä – 2.03,24 (2010) ;Sisäradat *200 metriä – 23,92 (2013) *400 metriä – 52,02 (2013) == Lähteet == * === Viitteet === Luokka:Espanjalaiset pikajuoksijat Luokka:Kuubalaiset pikajuoksijat Luokka:Vuonna 1985 syntyneet Luokka:Elävät henkilöt
Ivan Ivančić

Ivan Ivančić (6. joulukuuta 1937 Grabovac, Jugoslavian kuningaskunta – 28. elokuuta 2014 Zagreb, Kroatia) oli Jugoslaviaa edustanut kroatialainen kuulantyöntäjä. Ivančić saavutti pronssia sisäratojen EM-kilpailuista Sindelfingenistä 1980 ja Budapestista 1983. Hän kilpaili myös kaksissa kesäolympialaisissa, Münchenissä 1972 ja Montréalissa 1976, karsiutuen kummallakin kerralla loppukilpailusta. Hän sijoittui 12:nneksi Helsingin MM- kilpailuissa 1983. Ivančić saavutti Välimeren kilpailuissa kultaa 1975 ja pronssia 1979. Hän voitti Balkanin kisoissa kultaa 1970, 1971, 1972 ja 1983. Jugoslavian-mestaruuden hän voitti 1970–1975 ja 1977. Hän paransi kuusi kertaa Jugoslavian ennätystä. Ivančić työnsi ennätyksensä 20,77 vuonna 1983. Aktiiviuransa jälkeen hän valmensi muun muassa Sandra Perkovićia. Ivančić kuoli 76-vuotiaana Zagrebissa 28. elokuuta 2014. == Lähteet == Luokka:Jugoslavialaiset kuulantyöntäjät Luokka:Vuonna 1937 syntyneet Luokka:Vuonna 2014 kuolleet
The Way of a Woman

The Way of a Woman (myös Nancy Lee) on Robert Z. Leonardin ohjaama yhdysvaltalainen mykkä draamaelokuva vuodelta 1919. Elokuvan pääosissa ovat Norma Talmadge ja Conway Tearle. The Way of a Woman kertoo virginialaisylimystöön kuuluvasta Nancy Leestä, joka ei voi luokkaeron takia naida alempaan luokkaan kuuluvaa rakastaan. The Way of a Woman perustuu Eugene Walterin ja H. Crownin Wilsonin näytelmään Nancy Lee (1918), jonka pohjalta Walter laati elokuvaan käsikirjoituksen. Elokuva kuvattiin New Yorkissa, ja sen tuotantoyhtiöinä olivat Norma Talmadge Film Corporation ja Select Pictures Corporation. Select Pictures Corporation toimi myös elokuvan levittäjänä. The Way of a Woman sai Yhdysvaltain ensi-iltansa 27. heinäkuuta vuonna 1919. Elokuvan kopiota säilytetään Lontoon National Film and Television Museumin elokuva-arkistossa. == Näyttelijät == == Lähteet == == Aiheesta muualla == * * * The Way of a Woman TCM Movie Databasessa * The Way of a Woman Silent era -sivustolla Luokka:Vuoden 1919 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset näytelmiin perustuvat elokuvat Luokka:Robert Z. Leonardin ohjaamat elokuvat
Orfismi

Orfismi (myös vibrismi, simultanismi, futuristinen kubismi) oli kubismista juontunut ranskalaisen maalaustaiteen suuntaus 1910-luvulla. Orfistit ottivat maalauksiinsa vaikutteita musiikista, ja he käyttivät väriä runsaasti, toisin kuin kubistit. Suuntauksen nimesi orfismiksi vuonna 1912 ranskalainen runoilija ja taidekriitikko Guillaume Apollinaire Kreikan mytologian Orfeuksen mukaan. Orfismin tunnetuimpia edustajia olivat Robert Delaunay, Fernand Léger, Francis Picabia, Marcel Duchamp ja František Kupka. ==Lähteet== ==Aiheesta muualla== Luokka:Taidesuuntaukset Luokka:1910-luku
Lahnda

Lahnda (, ”läntinen”) on lingvisti George Abraham Griersonin antama yhteisnimitys joukolle Pakistanin itäosassa puhuttuja kieliä, jotka sijoittuvat indoarjalaisessa murrejatkumossa pandžabin ja sindhin väliin. Paikalliset käyttävät näistä kielistä useita eri nimityksiä, kuten saraiki, hindko ja pothohari, eikä niillä ole kaiken kattavaa puhujien itsensä käyttämää yhteisnimeä. Ulkopuolisten keskuudessa puhutaan joskus ”länsipandžabista”, vaikka useat lahndhan alle luokiteltavista murteista ovatkin lähempänä sindhiä kuin pandžabia. Ethnologue luokittelee lahndan makrokieleksi, joka sisältää khetranin, mirpurinpandžabin, pohjois- ja etelähindkon, pahari-potwarin, saraikin ja länsipandžabin. Glottologissa lahnda muodostaa yhden sindhi-lahnda-kielten kolmesta alaryhmästä yhdessä sindhin ja itäpandžabin kanssa. == Lähteet == Luokka:Indoarjalaiset kielet Luokka:Pakistanin kielet
Kansallinen vallankumousarmeija

Kansallinen vallankumousarmeija oli kiinalaisen Kuomintang-puolueen (KMT) sotilaallinen yksikkö vuosina 1925–1947. Se oli myös Kiinan tasavallan virallinen armeija KMT-puolueen valtavuosina. Tasavallan asevoimiin kuuluivat myös ilmavoimat ja laivasto. ==Historia== Kansallinen vallankumousarmeija organisoitiin aluksi Neuvostoliiton avustuksella Kiinan yhdistämistä varten sotaherrojen aikakaudella. Armeija taisteli muun muassa toisessa Kiinan–Japanin sodassa ja Kiinan sisällissodassa Kansan vapautusarmeijaa vastaan. Vapautusarmeijan joukot taistelivat tosin vallankumousarmeijan rinnalla toisessa Kiinan–Japanin sodassa, mutta irtautuivat niistä hieman sodan päättymisen jälkeen. Kuomintangin vallan päättyessä 1947 vallankumousarmeija nimettiin uudelleen Kiinan tasavallan asevoimiksi, jolloin vallankumousarmeijasta tuli sen suurin aselaji, Kiinan tasavallan armeija. == Aiheesta muualla == Luokka:Puolisotilaalliset järjestöt Luokka:Kiinan sisällissota Luokka:Taiwanilainen yhteiskunta
Dust of Desire

Dust of Desire on vuonna 1919 ensi-iltansa saanut Perry N. Vekroffin ohjaama yhdysvaltalainen mykkä draamaelokuva, jonka pääosissa ovat Rubye De Remer ja Thomas Carrigan. Dust of Desiren käsikirjoituksen laativat Clara Beranger ja Forrest Halsey. Elokuva sai Yhdysvaltain ensi-iltansa 14. heinäkuuta vuonna 1919, ja sen tuotanto- ja levittäjäyhtiönä toimi World Film. == Näyttelijät == == Lähteet == Luokka:Vuoden 1919 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat
James Chester

James Chester (s. 23. tammikuuta 1989 Warrington, Wales) on walesilainen jalkapalloilija, pelipaikaltaan keskuspuolustaja. Hän liittyi Manchester Unitedin akatemiaan vuonna 2005. Tammikuussa 2011 hän siirtyi Englannin Valioliigassa pelanneeseen Hull Cityyn. Kesällä 2015 hän siirtyi West Bromwich Albioniin ja kesällä 2016 edelleen Aston Villaan. Tammikuussa 2020 hän siirtyi lainalle mestaruussarjassa pelaavaan Stoke Cityyn. Chester pelasi ensimmäisen ottelunsa Walesin A-maajoukkueessa kesäkuussa 2014 ystävyysottelussa Hollantia vastaan. Hän on pelannut kaikkiaan 35 maaottelua. EM-kilpailuissa 2016 hän pelasi täyden ajan Walesin kaikissa kuudessa ottelussa. == Lähteet == * http://www.hullcitytigers.com/team/player-profile/james-chester/5 === Viitteet === Luokka:Walesilaiset jalkapalloilijat Luokka:Vuonna 1989 syntyneet Luokka:Elävät henkilöt
Futuristinen manifesti

Futuristinen manifesti on futurismiksi nimetyn modernistisen taidesuuntauksen perustaksi tullut manifesti. Sen kirjoitti italialainen runoilija Filippo Tommaso Marinetti. Manifesti ilmestyi alkujaan italialaisessa lehdessä Gazzetta dell’Emiliassa Bolognassa 5. helmikuuta 1909. Kansainvälistä huomiota se kuitenkin sai, kun se ilmestyi ranskaksi nimellä "Manifeste du futurisme" 20. helmikuuta 1909 Figaro-lehdessä.The Founding and Manifesto of Futurism. Italian Futurism Futurismi hylkäsi historian, ihannoi nopeutta, koneita, väkivaltaa, nuoruutta ja teollisuutta, ja se pyrki Italian modernisointiin ja kulttuuriseen nuorentamiseen. Seuraavana vuonna ilmestyi kolme manifestia, joista yksi oli taidemaalareiden "tekninen manifesti". ==Lähteet== ==Aiheesta muualla== * Le Figaro 20.2.1909. Manifestin ranskankielinen julkaisu. Luokka:Futurismi Luokka:Manifestit Luokka:1909
Jérôme Haeffler

Jérôme Haeffler (s. 12. toukokuuta 1982) on ranskalainen keihäänheittäjä. Haefflerin ennätys on vuonna 2010 Valencessa heitetty 80.37. Hän on yksinkertainen Ranskan mestari. Haeffler on osallistunut yksiin EM-kisoihin, vuonna 2010 Barcelonassa. 182 senttimetriä pitkä ja 69 kilogrammaa painava Haeffler edustaa Pays de Colmar Athletismeä. == Lähteet == * * http://www.european-athletics.org/athletes/group=h/athlete=143903-haeffler- jerome/index.html Luokka:Ranskalaiset keihäänheittäjät Luokka:Vuonna 1982 syntyneet Luokka:Elävät henkilöt
Dennis Harrison

Dennis Harrison (s. 7. toukokuuta 1979 Philadelphia, Pennsylvania) on yhdysvaltalainen aktiiviuransa lopettanut koripalloilija. == Urheilu-ura == Harrisonia ei varattu NBA:han vuoden 2002 varaustilaisuudessa. Hän pelasi kaksi kautta Yhdysvaltain pienissä sarjoissa ja siirtyi tämän jälkeen Eurooppaan, jossa voitti Irlannin ja Ison-Britannian cupit. Syksyllä 2005 Harrison siirtyi Suomeen ja Tampereen Pyrintöön, jossa pelasi kaksi kautta. Kaudella 2006–2007 Harrison pelasi erinomaisesti heittäen: hänen kahden pisteen heittonsa onnistuivat 65,05-prosenttisesti (Korisliigan 1. kyseisellä kaudella), kolmen pisteen heitot 43,66-prosenttisesti (Korisliigan 2.) ja vapaaheitot 80,45-prosenttisesti (Korisliigan 3.). 19,4 pisteen keskiarvollaan hän oli Korisliigan runkosarjan viidenneksi mutta Pyrinnössä vasta kolmanneksi paras pistemies.baskethotel.comhttp://www.mtv.fi/sport/muutlajit/koripallo/uutiset.shtml/2006/08/460507/koripallo- mcdade-tarmon-axton-katajan-ja-harrison-pyrinnon-riveihin Pyrinnön jälkeen Harrison siirtyi Ranskan pääsarjan SLUC Nancyyn ja pelasi tämän jälkeen vielä Sveitsissä ja Ranskan toiseksi korkeimmalla sarjatasolla.lnb.fr Harrisonin pikkuveli David Harrison oli NBA-tason koripalloilija. == Lähteet == * Dennis Harrison baskethotel.com * D. J. Harrison lnb.fr === Viitteet === Luokka:Yhdysvaltalaiset koripalloilijat Luokka:Vuonna 1979 syntyneet Luokka:Elävät henkilöt
Intelligence – Agentti 2.0

Intelligence – Agentti 2.0 () on yhdysvaltalainen toimintasarja, jonka esittäminen alkoi tammikuussa 2014. Sarja päättyi ensimmäisen kauden jälkeen toukokuussa 2014. Suomessa sarjan esittäminen alkoi Foxilla 25. elokuuta 2014. == Lähteet == Luokka:2010-luvun yhdysvaltalaiset draamasarjat Luokka:Yhdysvaltalaiset toimintasarjat Luokka:CBS:n televisio-ohjelmat
Jodie Williams

Jodie Williams (s. 28. syyskuuta 1993 Welwyn Garden City, Englanti) on brittiläinen pikajuoksija. Zürichin EM-kilpailuissa 2014 Williams oli mukana Euroopan mestaruuden voittaneessa Ison-Britannian pikaviestijoukkueessahttp://yle.fi/urheilu/naisten_pikaviestissa_draamaa_- _iso-britannia_mestariksi/7416559 ja saavutti hopeaa henkilökohtaisella 200 metrin matkalla ajalla 22,46. Saman vuoden Glasgow'n Kansainyhteisön kisoissa 2014 hän saavutti hopeaa 200 metrillä ajalla 22,50. Pikaviestissä hän juoksi kolmannen osuuden Englannin pronssijoukkueessa. Toruńin EM-hallikilpailuissa 2021 hän saavutti hopeaa 4 × 400 metrin viestissä ja pronssia 400 metrillä. Birminghamin Kansainyhteisön kisoissa 2022 hän saavutti 400 metrillä pronssia. Saman kesän Münchenin EM-kilpailuissa hän sai 4 × 400 metrin viestissä pronssia. Pariisin olympialaisissa 2024 hän juoksi alkuerissä Ison-Britannian 4 × 400 metrin viestijoukkueessa, joka loppukilpailussa saavutti toisella kokoonpanolla pronssia. EM-kilpailujen 200 metrillä Williams oli Amsterdamissa 2016 kuudes ja Münchenissä 2022 neljäs sekä Pariisin EM-hallikilpailuissa 2011 60 metrillä neljäs. Vuonna 2021 järjestetyissä Tokion olympialaisissa hän oli 400 metrillä kuudes. Rio de Janeiron olympialaisissa 2016 hän karsiutui 200 metrin välierissä. MM-kilpailuissa hän on edennyt välieriin 200 metrillä Moskovassa 2013 ja Dohassa 2019 sekä 60 metrillä MM-hallikilpailuissa 2012. Williams voitti alle 18-vuotiaiden maailmanmestaruuden 100 ja 200 metrillä Bressanonessa 2009. Hän saavutti 100 metrillä kultaa ja 200 metrillä hopeaa alle 20-vuotiaiden MM-kilpailuissa Monctonissa 2010. Hän voitti saman ikäluokan Euroopan-mestaruuden 100 ja 200 metrillä sekä sai pronssia 4 × 100 metrin viestissä Tallinnassa 2011. Alle 23-vuotiaiden EM-kisoissa 2013 Williams voitti 200 metrin juoksun ja oli 100 metrillä toinen. Hän juoksi myös Britannian hopeaa voittaneessa pikaviestijoukkueessa. Williamsin ennätys 100 metrillä on 11,17 (2019) ja 200 metrillä 22,46 (2014). == Lähteet == Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1993 syntyneet Luokka:Elävät henkilöt
M.C. Mazique

M.C. Mazique (s. 2. maaliskuuta 1975) on yhdysvaltalainen aktiiviuransa lopettanut koripalloilija. Hän pelasi urallaan useissa eurooppalaissarjoissa.lnb.fr Marraskuussa 2007 Mazique saapui Suomeen ja Tampereen Pyrintöön.http://www.mtv.fi/sport/muutlajit/uutiset.shtml/2007/11/583415/mazique- koesopimuksella-korisliigan-tampereen-pyrintoon Hän pelasi Pyrinnössä 29 ottelua 13,0 pisteen ja 7,0 levypallon ottelukohtaisilla keskiarvoilla.baskethotel.com == Lähteet == * M.C. Mazique baskethotel.com * MC Mazique lnb.fr * Mc Mazique Stats College Basketball at Sports- Reference.com === Viitteet === Luokka:Yhdysvaltalaiset koripalloilijat Luokka:Vuonna 1975 syntyneet Luokka:Elävät henkilöt
Kolin kieli

Koli on ryhmä indoarjalaisia kieliä, joita puhutaan Intiassa Gujaratin osavaltiossa ja Pakistanissa Sindhin provinssissa. Ethnologue jakaa kolin kolmeksi eri kieleksi: kachinkoli, parkarinkoli ja wadiyarankoli. Kachin- ja wadiyarankolilla on lisäksi omia paikallisia murteita. Koli on läheistä sukua gudžaratille ja sen eri variantit kehittyvät hieman eri suuntiin ympäröivän valtakielen mukaan. Kachinkoli on kehittymässä sindhin suuntaan, kun taas parkarinkolilla on paljon yhtäläisyyksiä marwarin kanssa. == Lähteet == Luokka:Indoarjalaiset kielet Luokka:Intian kielet Luokka:Pakistanin kielet
FS Chasseloup-Laubat (1893)

Chasseloup-Laubat oli Ranskan laivaston vuonna 1893 vesillelaskettu Friant- luokan panssarikansiristeilijä. == Valmistus == Alus tilattiin Cherbourgin laivastontelakalta ja sen köli laskettiin kesäkuussa 1891. Alus laskettiin vesille 17. huhtikuuta 1893Gardiner, Robert 1906-1921 s. 193 ja se otettiin palvelukseen vuonna 1895.Gardiner, Robert s. 311 == Palvelus == Aluksen aseistus riisuttiin vuonna 1913. Ensimmäisessä maailmansodassa se oli Korfulla vedenpuhdistusasemana tislaten juomavettä merivedestä. Alus myytiin romutettvaksi vuonna 1920. == Lähteet == * * === Viitteet === Luokka:Friant- luokan risteilijät
Baseballin SM-sarja 2014

Baseballin SM-sarjassa 2014 pelasi kuusi joukkuetta. Runkosarjassa kullekin joukkueelle kertyi 15 ottelua. Neljä parasta jatkoi välieriin. ==Sarjataulukko== Baseballin SM-sarja Baseballin SM-sarja Baseballin SM-sarja Baseballin SM-sarja Baseballin SM-sarja Baseballin SM-sarja Runkosarja Runkosarja Runkosarja Runkosarja Runkosarja Runkosarja Sija Joukkue Voitot Tappiot Voittosuhde GB 1\. Espoo Expos 12 3 .800 \-- 2\. Malmi Bullets 11 4 .733 1 3\. Puumat 11 4 .733 1 4\. Helsinki Mets 6 9 .400 6 5\. Tampere Tigers 5 10 .333 7 6\. Lahti Pirates 0 15 .000 12 ==Välierät== Espoo Expos – Helsinki Mets 24\. elokuuta Ruskeasuo Expos Mets 9–8 30\. elokuuta Sonera-stadion Mets Expos 7–14 Expos finaaliin voitoin 2–0 Malmi Bullets – Puumat 24\. elokuuta Ruskeasuo Bullets Puumat 12–4 30\. elokuuta Sonera-stadion Puumat Bullets 13–17 Bullets finaaliin voitoin 2–0 ==Loppuottelut== Espoo Expos – Malmi Bullets 6\. syyskuuta Ruskeasuo Expos Bullets 16–6 7\. syyskuuta Leppävaara Bullets Expos 16–15 13\. syyskuuta Ruskeasuo Expos Bullets 8–0 13\. syyskuuta Ruskeasuo Bullets Expos 5–17 Expos Suomen mestari voitoin 3–1 ==Pronssiottelu== Puumat – Helsinki Mets 7\. syyskuuta Leppävaara Puumat Mets 8–5 Puumat voitti pronssia ==Lähteet== * Otteluohjelma * Awards Luokka:Baseballin SM-sarja Luokka:Vuoden 2014 baseball
Kuningaskunnan kisat

Kuningaskunnan kisat () ovat joka toinen vuosi järjestettävät urheilukilpailut Alankomaiden kuningaskuntaan kuuluville maille. Ensimmäiset Kuningaskunnan kisat järjestettiin vuonna 1965 yrityksenä saada kuningaskunnan osia läheisemmiksi. Yritys ei ottanut tuulta alleen ja vuonna 1995 Erica Terpstra perusti uudelleen jo vuonna 1983 lakkautetut kisat. Nykymuotoisia kisoja ei ole järjestetty vuoden 2009 kisojen jälkeen, sillä 2011 kisat peruttiin Alankomaiden Antillien poliittisten ongelmien jälkeen. Myöskään 2013 kisoja ei käyty, eikä kisojen järjestämistä ole senkään jälkeen jatkettu. Aruballa ja Alankomaiden Antilleilla kisat ovat olleet hyvin suosittuja. Eniten Kuningaskunnan kisoja on järjestetty Aruballa, joissa kisat on käyty kolmesti. == Nykymuotoiset kilpailut == *1995 - Aruba *1997 - Curaçao *1999 - Sint Maarten *2001 - Rotterdam *2003 - Aruba *2005 - Willemstad *2007 - Haag *2009 - Aruba *2011 - Curaçao (peruttiin) == Lajit == Kisoissa on aikojen saatossa kilpailtu seitsemässä eri lajissa, jotka ovat: *baseball *keilailu *jalkapallo *judo *softball *uinti *tennis == Osallistujamaat == Alkuperäisissä kisoissa oli mukana neljä maata. Vuonna 1975 Suriname jäi kuitenkin pois itsenäistyttyään ja vuosien 1975-1983 kisat käytiinkin Alankomaiden Antillien ja Alankomaiden voimin. Kisojen uudistuttua myös Aruba tuli mukaan ja on nykyäänkin mukana yhdessä Alankomaiden kanssa. Alankomaiden Antillit jäävät pois, mikäli kisoja vielä järjestetään, sillä maa jakautui vuonna 2010. * Alankomaat * Alankomaiden Antillit (1965-2009) * Aruba * Suriname (1965-1975) == Lähteet == Luokka:Urheilukilpailut Luokka:Alankomaalainen kulttuuri Luokka:Alankomaiden urheilu
Tom Kling-Baptiste

Tom Daniel Kling-Baptiste, joskus myös muodossa Tom Kling Baptiste (s. 29. elokuuta 1990) on ruotsalainen pikajuoksija. Hän kilpailee 100 ja 200 metrillä. 100 metrillä Kling-Baptisten ennätys on 10,27 ja 200 metrillä 20,81. Kling-Baptiste voitti Ruotsin-mestaruuden sisäradoilla 60 metrin juoksussa vuosina 2012 ja 2015 ja 200 metrin juoksussa vuonna 2012 sekä ulkoradoilla 100 metrin juoksussa vuosina 2010, 2013 ja 2015 ja 200 metrin juoksussa vuonna 2015. Suomi–Ruotsi-maaottelussa hän voitti 100 metrin juoksun vuosina 2013 ja 2014 ja 200 metrin juoksun vuosina 2015 ja 2017. Kling-Baptiste edustaa Huddinge AIS:ia. == Lähteet == * * http://www.european- athletics.org/athletes/group=k/athlete=138404-kling-baptiste-tom/index.html ===Viitteet=== Luokka:Ruotsalaiset pikajuoksijat Luokka:Vuonna 1990 syntyneet Luokka:Elävät henkilöt
Rastilan leirintäalue

Rastilan leirintäalue on leirintäalue itäisessä Helsingissä Rastilan metroaseman vieressä, Vuotien pohjoispuolella Rastilan kartanon päärakennuksen ympärillä. Rastilan leirintäalue on Helsingin kaupungin ainoa leirintäalue. Kaupungin omistama viiden tähden leirintäalue on yksi Suomen vilkkaimmista, ja siellä yöpyy matkailijoita joka puolelta maailmaa. Rastilan leirintäalueen rannassa on myös yksi kaupungin talviuintipaikoista. Leiriäntäalueella majoitusvaihtoehtoina ovat perinteisten asuntovaunujen ja asuntoautojen lisäksi myös vuokrattavina olevat mökit, telttapaikat sekä kesäkaudella asiakkaita palveleva Kesähostelli Karavaani. Rastilan leirintäalue on avoinna käytölle ympäri vuoden. == Lähteet == == Aiheesta muualla == * Leirintäalueen kotisivu * Leirintäalueen esittely Helsingin Kaupungin sivustolla Luokka:Vuosaari Luokka:Suomen leirintäalueet
Karan

Karan on kaupunkikunta ja sen ainoa taajama Koulikoron alueen Kangaban piirissä Malissa. Se sijaitsee Nigerjoen laaksossa maanteitse 45 kilometriä Kangabasta luoteeseen. Kunnassa on 6 400 asukasta (vuonna 2009). Kunnan pinta- ala on 138,12 neliökilometriä. Se rajoittuu pohjoisessa Narénan, idässä Bancoumanan, etelässä Minidianin ja lännessä Benkadin maalaiskuntiin. Valtaosa asukkaista on malinkeja. Karanin status kaupunkikuntana on seurausta riidasta naapurikylän Kéniéban kanssa, joka oli aikaisemmin ollut alueen keskuspaikka. Karan jäi riidassa lopulta yksin ja alueen muut kylät liittyivät Kéniéban ympärille perustettuun Benkadin kuntaan. Paikallisia elinkeinoja ovat maanviljely, karjanhoito, kalastus ja käsityöammatit. Myytäväksi kasvatetaan puuvillaa, maapähkinöitä, banaaneja, mangoja ja appelsiineja. Nuoriso hakeutuu kausitöihin 95 kilometrin päässä sijaitsevaan Bamakoon. Palveluihin kuuluu 11 alakoulua, yksi keskikoulu ja terveyskeskus. ==Lähteet== Luokka:Kangaban piiri Luokka:Malin kaupungit
Martin (elokuva)

Martin on George A. Romeron vuonna 1977 käsikirjoittama ja ohjaama indie- kauhuelokuva. Martin on vampyyrielokuva ilman yliluonnollista elementtiä ja Romero selvästikin pyrki luomaan elokuvan avulla modernia vampyyrielokuvaa. Elokuvassa vampyyriksi itsensä mieltävä Martin on selvästi mieleltään järkkynyt. Martin on ensimmäinen niistä elokuvista joissa Romero teki yhteistyötä erikoistehostetaiteilija Tom Savinin kanssa. == Näyttelijät == == Lähteet == Luokka:Yhdysvaltalaiset kauhuelokuvat Luokka:Vuoden 1978 yhdysvaltalaiset elokuvat Luokka:Yhdysvaltalaiset independent-elokuvat Luokka:Vampyyrielokuvat Luokka:George A. Romeron ohjaamat elokuvat
FS Friant (1893)

Friant oli Ranskan laivaston vuonna 1893 vesillelaskettu Friant-luokan panssarikansiristeilijä. == Valmistus == Alus tilattiin Brestin laivastontelakalta ja sen köli laskettiin vuonna 1891. Alus laskettiin vesille 17. huhtikuuta 1893Gardiner, Robert 1906-1921 s. 193 ja se otettiin palvelukseen huhtikuussa 1895.Gardiner, Robert s. 311 == Palvelus == Alus saapui vuonna 1914 Newfoundlandista Marokkoon. Alus palveli asemalla, kunnes se siirrettiin vuonna 1918 Mudrosiin 3. sukellusvenelaivueen emälaivaksi. Alus poistettiin alusluettelosta vuonna 1920, jonka jälkeen se romutettiin. == Lähteet == * * === Viitteet === Luokka:Friant-luokan risteilijät Luokka:Ranskalaiset ensimmäisen maailmansodan risteilijät
FS Bugeaud (1893)

Bugeaud oli Ranskan laivaston vuonna 1893 vesillelaskettu Friant-luokan panssarikansiristeilijä. == Valmistus == Alus tilattiin Cherbourgin laivastontelakalta ja sen köli laskettiin kesäkuussa 1891. Alus laskettiin vesille 29. elokuuta 1893Gardiner, Robert 1906-1921 s. 193 ja se otettiin palvelukseen toukokuussa 1896.Gardiner, Robert s. 311 == Palvelus == Alus poistettiin vuonna 1907 alusluettelosta ja se romutettiin. == Lähteet == * * === Viitteet === Luokka:Friant-luokan risteilijät
Hyväilyseksi

Hyväilyseksi tai petting on kumppanin eroottista hyväilemistä ja kiihottamista orgasmiin asti, mutta ilman yhdyntää. Hyväilyseksiin voi kuulua partnerin sukupuolielinten hyväilyä käsillä tai suulla, kiihkeitä suudelmia, tai kehon muuta stimulointia. Hyväilyseksi on muuten samanlaista kuin esileikki, paitsi että se on jo itsessään päämäärä eikä vain yhdynnän valmistelua. Joskus touhun aikana ei vielä ole selvää, kummasta lopulta on kyse. Hyväilyseksiä harrastetaan, koska erogeenisten alueiden ja muunkin ihon seksuaalinen koskettelu sekä orgasmi tuottavat mielihyvää. Myös muut kädelliset kuin ihminen harrastavat sitä. Entisaikoina uskonnolliset seksuaalikäsitykset suhtautuivat hyväilyseksiin nykyistä kielteisemmin, jopa avioliitossa, mutta nykyaikana asenteet sitä kohtaan ovat tulleet hyväksyvämmiksi. Nuorten hyväilyseksissä on tyypillistä, että poika yrittää päästä mahdollisimman pitkälle ja tyttö yrittää jarrutella ja pysytellä kunniallisissa rajoissa. Vaikka hyväilyseksi ei johdakaan yhdyntään, sitä harjoitetaan joskus siksi, koska nuori nainen haluaa antaa partnerilleen ja itselleen nautintoa ja orgasmin menettämättä arvokasta neitsyyttään yhdynnässä. Joidenkin nuorten vanhemmat pitävätkin hyväilyseksiä nuorilla hyväksyttävämpänä kuin yhdyntää. ==Katso myös== *Reisiyhdyntä ==Lähteet== Luokka:Seksuaalinen toiminta
Levitators

The Levitators on suomalainen pitkän linjan reggaebändi. Levitatorsin alkuperäisiä jäseniä olivat Jussi Tirronen, Vesa Järvinen ja Esa Kärenmäki, jotka tapasivat 1970-luvun lopulla Lahdessa opiskellessaan Yhteiskoulun lukiossa. 1970-luvun lopulla bändissä oli mukana myös Jari Eskola (1978-1982). 1980-luvun alussa bändin työnimenä oli Levitationaires. Mukana oli tuolloin Teemu Virtanen (1980-1983), Jarmo "Jape" Åhman (1980-1982) ja Janne Nyman (1980-1981). Vuonna 1982 bändiin liittyivät Ossi Helin ja Esa Kaalikoski (1982-1985) ja vuonna 1983 Juhani "Jylle" Tolvanen, jolloin Levitatationaires nimi oli vaihtunut yksinkertaisempaan muotoon Levitators ja bändi teki ensimmäisen virallisen keikkansa, ravintola Nuutissa, Lahdessa. Levitators on esittänyt koko pitkän uransa ajan englanninkielistä jamaikalaista rytmimusiikkia skasta aina dance halliin, lähimpänä sydäntä ehkä kuitenkin sellainen musiikki, mitä alun perin opeteltiin levyiltä soittamaan 1980-luvun alkuvuosina, eli 1970- ja 1980 -lukujen taitteen rockers ja early dance hall -tyyli. Levitators on pisimpään yhtäjaksoisesti Suomessa toiminut reggaebändi. Vuonna 1995 bändiin liittyi Mikko Parviainen, joka soitti aluksi vetopasuunaa, mutta sittemmin saksofoneja. Viimeiseksi bändiin on liittynyt laulaja Päivi Lahti. Vesa Järvinen lopetti bändissä vuonna 2014. Samana vuonna Esa Kaalikoski teki paluun bändiin, tällä kertaa kosketinsoittajana. ==Kokoonpano== Levitatorsin pisimpään vaikuttanut kokoonpano on ollut: *Jussi Tirronen - laulu, kitara *Vesa Järvinen - laulu, koskettimet *Esa Kärenmäki - basso *Ossi Helin - rummut *Juhani Tolvanen - kitara ==Diskografia== Pitkän uransa aikana Levitators on esiintynyt lukuisissa paikoissa ja useilla eri festivaaleilla. Bändi on julkaissut seuraavat levyt: *Take A Ride (1987) *Queen Majesty single (1990) *Dancing Mood (the best of the Levitators vol.2, 2002) *Old Dogs Showcase (2005) *Versio - suomireggaen juurikattaus (2006) *2 Leijonaa Rocksteady (Niko Ahvonen & Ville Leinonen, 2011) *Blue Skies (2014) == Lähteet == *www.reggae-levitators.com Luokka:Suomalaiset reggaeyhtyeet
Zor Alef

Zor Alef () (s. 5. joulukuuta 1976) on venäläis-bulgarialainen, Venäjällä ja Bulgariassa asuva henkinen opettaja, luennoitsija ja kirjailija. Ensimmäisen mystiikka-aiheisen kirjan "Vihityn Risti" () hän julkaisi vuonna 1993, jonka jälkeen on perustanut Eheä Oppi -nimisen henkisen koulun () joka toimii Venäjällä, Bulgariassa, Kyproksella, Saksassa, Suomessa ja muissa Euroopan maissa. Zorin kirjoja on käännetty vuoteen 2015 mennessä bulgarian kielelle. == Eheän Opin koulu == Zorin vuonna 2000 perustama Eheän Opin koulu tarjoaa järjestelmällistä opetusta, joka on seuraavien oppien henkinen ja filosofinen synteesi: * hermetismi * esoteerinen kristinusko * esoteerinen juutalaisuus (kabbala) * esoteerinen islam (sufilaisuus) * esoteerinen buddhalaisuus * hindulaisuus * taolaisuus ==Teokset== === Suomentamattomat teokset === * Йога сноведений, 2014 * Йога Слова, 2012 * Ответы непосвященному, 2010 * Быть, 2006 * Воззвание к Свету, 2004 * Ответы непосвященному I, II, 2002, 2004 * Священная Терапевтика, 2002 * Школа Единого Учения, 2001 * Ответы непосвященному, 2000 * Эзотерическая Школа ЗОР, 1999 * Практика самостоятельного оккультного лечения, 1999 * Путь Сияния, 1995 * Бог и Сатана, 1995 * Крест Посвященного, 1993 == Kirjallisuutta == * "Out of the New Spirituality of the Twentieth Century - The Dawn of Anthroposophy, the White Brotherhood and the Unified Teaching", Svetoslava Toncheva, Frank & Timme Publishing, 2015, ISBN: 978-3-7329-0132-6 * "Religion and Boundaries Studies from the Balkans, Eastern Europe and Turkey" Chapter: "Across Boundaries: the Prophet Zor Alef, a Case of Transnational Mysticism", Ekaterina Anastasova & Irina Sedakova. The Isis Press, Istanbul, 2010, ISBN 978-975-428-412-6 == Lähteet == == Aiheesta muualla == * Школа Единого Учения - Eheän Opin venäjänkieliset sivut * Школата на Единното Учение - Eheän Opin bulgariankieliset sivut * Eheän Opin suomenkieliset sivut * ДА БЪДЕШ - "To Be" -keskus Bulgariassa * Eheä Oppi YouTubessa Luokka:Mystikot Luokka:Henkiset opettajat Luokka:Vuonna 1976 syntyneet Luokka:Elävät henkilöt
Hyundai Accent

Hyundai Accent on korealaisen autonvalmistaja Hyundain automalli, jota on valmistettu vuodesta 1994 lähtien. Koreassa malli tunnetaan nimellä Hyundai Verna. Vuoden 1998 Euro NCAP -kolaritestistä Accent sai tulokseksi yksi ja puoli tähteä viidestä. Tiedosto:1997 Hyundai Accent Coupe 1.3 Front.jpg|Hyundai Accent X3 (1994–1999) Tiedosto:2000-2003 Hyundai Accent (LC) GL 3-door hatchback (2011-04-22).jpg|Hyundai Accent LC (1999–2005) Tiedosto:2006 Hyundai Accent (MC) sedan (2015-07-14) 01.jpg|Hyundai Accent MC (2005–2010) Tiedosto:2012 Hyundai Accent (RB) Premium sedan (2018-10-01) 01.jpg|Hyundai Accent RB (2010–2018) Tiedosto:2018 Hyundai Accent 1.6L front 7.28.18.jpg|Hyundai Accent HC (2016–) ==Accent WRC -ralliauto== Hyundai Accent WRC on Accent-malliin perustuva WRC-ralliauto. Hyundai kilpaili autolla virallisena tehdastallina vuosina 2000–2003, ja tallin kuljettajistoon kuului muun muassa Armin Schwarz, Kenneth Eriksson sekä nelinkertainen maailmanmestari Juha Kankkunen. Tulokset olivat melko vaisuja, ja parhaimmiksi saavutuksiksi jäi kaksi neljättä sijaa. Hyundai teki vuonna 2014 paluun rallin MM-sarjaan i20 WRC -autolla. == Lähteet == == Aiheesta muualla == Accent Luokka:B-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Hyundai Accent WRC

Hyundai Accent WRC oli eteläkorealaisen Hyundain Accent-mallin perustunut WRC- luokan ralliauto, jonka kehitystyöstä vastasi englantilainen, Milton- Keynesissä toimiva Motor Sport Developments Ltd (MSD). Auton kehitystyö aloitettiin vuonna 1999 ja auton ensiesiintyminen MM-ralleissa oli Monte Carlon rallissa vuonna 2000. Autosta rakennettiin kolme eri kehitysversiota, mutta kaiken kaikkiaan tulokset eivät olleet sillä tasolla, mitä Korean päämajassa oli toivottu ja koko WRC-projekti lakkautettiin kesken kauden 2003. Hyundain autot eivät olleet mukana enää kauden neljässä viimeisessä rallissa. Parhaaksi suoritukseksi jäi Alister McRaen ajama neljäs sija kauden päättäneessä Britannian MM-rallissa 2001.https://ewrc- results.com/final/107-network-q-rally-of-great-britain-2001/ == Kuljettajat == === 2000 === * Alister McRae (UK) - David Senior (UK) * Kenneth Eriksson (SWE) - Staffan Parmander (SWE) === 2001 === * Alisten McRae (UK) - David Senior (UK) * Kenneth Eriksson (SWE) - Staffan Parmander (SWE) * Juha Kankkunen (FIN) - Juha Repo (FIN) === 2002 === * Armin Schwartz (GER) - Manfred Hiemer (GER) * Freddy Loix (BEL) - Sven Smeets (BEL) * Juha Kankkunen (FIN) - Juha Repo (FIN) === 2003 === * Armin Schwartz (GER) - Manfred Hiemer (GER) * Freddy Loix (BEL) - Sven Smeets (BEL) == Lähteet == == Aiheesta muualla == Accent WRC
Sipi Savolainen

Olli Sipi Samuli Savolainen (s. 27. marraskuuta 1971 Rääkkylä) on entinen suomalainen jalkapalloilija. Hän oli pelipaikaltaan hyökkääjä, joka pystyi pelaamaan keskellä tai laidalla. Savolainen oli Myllykosken Pallon kasvatti. Hän debytoi seuran edustusjoukkueessa I divisioonassa kaudella 1988. Savolainen oli mukana voittamassa I divisioonaa vuonna 1991. Hän pelasi ensimmäisellä ja ainoalla pääsarjakaudellaan 15 ottelua, joissa hän teki yhden maalin. Kaudeksi 1993 Savolainen siirtyi MyPan reservijoukkueeseen pelaamaan II divisioonaa. Syksyllä hän lähti Yhdysvaltoihin opiskelemaan liiketaloutta James Madisonin yliopistoon.LinkedIn - Sipi Savolainen Savolainen kävi yliopistoa vuoteen 1996 saakka, pelaten kesäisin Suomessa Kakkosta Inkeroisten Purhassa. Hän pelasi myöhemmin samalla sarjatasolla myös Mikkelin Kissoissa sekä FC Hämeenlinnassa. Savolainen on edustanut Suomen poikamaajoukkueita yhteensä 17 kertaa. Hän työskentelee nykyään Walki Oy:ssä linjaorganisaatiotoimessa. ==Lähteet== Luokka:Suomalaiset jalkapalloilijat Luokka:Vuonna 1971 syntyneet Luokka:Elävät henkilöt
Audi RS5 DTM

Audi RS5 DTM (käytetty myös nimeä Audi A5 DTM (2012)) on Audin rakentama kilpa-auto, jolla osallistuttiin DTM-sarjaan vuosina 2012-2018. Auton korvasi jatkokehitetty Audi RS5 Turbo DTM sarjan tekniikkäsääntöjen muuttuessa kaudelle 2019. Audi Motorsport DTM drivers have first taste of turbo RS5. Viitattu 10.12.2021. RS5 DTM on ns. Silhuettiauto muistuttaen tuotantoautoa lähinnä ulkoisesti. Auton kori on hiilikuituvahvisteinen ja turvakaarilla lujitettu. 4.0-litrainen vapaastihengittävä moottori tuottaa n. 460hv maksimitehon ja n. 500Nm vääntömomentin. Vaihteisto on kilpakäyttöön suunniteltu 6-vaihteinen. Rengaskoko edessä on 300/680-R18 ja takana 320/710-R18. Audi esitteli auton Genovan autonäyttelyssä 2014 Audi RS5 esittely (englanniksi). Viitattu 30.8.2014. == Kausi 2014 == Kuljettaja HOC OSC HUN NOR MSC RBR NÜR LAU ZAN HOC Edoardo Mortara 22 † 3 4 4 9 16 3 Adrien Tambay 3 10 5 9 Kesk. 6 11 Mattias Ekström 2 13 9 3 3 7 Kesk. Miguel Molina 13 6 2 22 † 12 11 Kesk. Mike Rockenfeller 4 2 10 8 Kesk. 13 2 Timo Scheider 9 7 Kesk. 10 Kesk. 5 Kesk. Jamie Green Kesk. 18 † 7 2 Kesk. 8 14 Nico Müller 16 16 12 18 5 19 Kesk. † = Kuljettaja keskeytti kilpailun, mutta koska oli ajanut kisasta yli 75%, sai sijoituksen. == Lähteet == RS5 DTM Luokka:DTM-autot
Aston Martin Cygnet

Aston Martin Cygnet on Aston Martinin vuosina 2011–2013 valmistama kaupunkiauto, joka on uudelleennimetty versio Toyota iQ:sta. Myös Aston Martin Cygnet rakennettiin ja suunniteltiin Smart Fortwon haastajaksi. Cygnetin pituus on vain 3 078 mm, tehden siitä Aston Martinin pienimmän auton. Cygnetin pienen moottorin ansiosta hiilidioksidipäästöt ovat vain 110 g CO2/km ja bensiinin kulutuskin vain 4 litraa / 100 km. Viitattu 31.8.2014. Aston Martin ilmoitti syyskuussa 2013 lopettavansa Cygnetin valmistuksen. Aston Martinin syy lopettamiselle olivat pienet myyntiluvut, sillä Cygnetiä myytiin yhteensä vain noin 300 kappaletta, kun tavoitteena oli myydä 4 000 autoa vuodessa. Viitattu 31.8.2014. Cygnetistä valmistettiin vuonna 2018 erikoisversio, jossa on 4,7 litran moottori, jonka teho on 430 hevosvoimaa ja kiihtyvyys 0–100 km/h 4,2 sekuntia. Sitä valmistettiin eräälle autokeräilijälle vain yksi ainoa kappale, jonka myyntihintaa ei ole kerrottu julkisesti. Cygnetistä on tullut pienen valmistusmääränsä vuoksi erittäin haluttu auto käytettyjen markkinoilla ja niistä on maksettu jopa 50 000 euroa. == Lähteet == == Aiheesta muualla == Cygnet Luokka:A-segmentin autot Luokka:2010-luvun autot
Antimilitarismi

Antimilitarismi on aate, jonka kannattajat vastustavat valtioiden välistä sodankäyntiä, ja yhteiskuntien sisäistä sotilaallistumista eli militarisoitumista. Toisin kuin pasifistit, antimilitaristit eivät siis kieltäydy ehdottomasti kaikesta väkivallasta. Antimilitaristinen teoria liittyy hyvin vahvasti nationalismin, imperialismin ja kapitalismin kriittiseen analyysiin. Liikkeenä se levisikin erityisesti internationalististen aatteiden – sosialismin ja anarkismin – mukana. Toisaalta antimilitarismi oli keskeinen osa internationalistien itseymmärrystä ja määrittelyä. Internationalistit kieltävät ajatuksen, että eri maissa asuvien ihmisten edut olisivat ristiriitaiset. Sodankäynti valtioiden välillä on erityisen tuhoisaa, sillä se hämärtää todellisia ristiriitoja eri luokkien välillä. Heidän mukaansa sodan hyötyjä on aina hallitseva luokka, sillä sota katkoo valtioiden rajat ylittäviä solidaarisuuden siteitä ja asettaa eri maiden työväenluokat taistelemaan toisiaan vastaan. Antimilitaristit ovat vastustaneet vahvasti myös yhteiskuntien militarisoitumista, eli armeijan ja poliisin – niin kutsuttujen väkivaltakoneistojen – aseistuksen kiihtymistä ja yhteiskunnallisen roolin laajenemista. Kritiikin mukaan armeijan ja poliisin roolien laajeneminen kansalaisyhteiskuntaan antaa laitoksille yhä enemmän valtaa, ja johtaa lopulta poliisivaltion syntyyn tai totalitarismiin. == Lähteet == Luokka:Aktivismi Luokka:Pasifismi Luokka:Sosialismin historia
Vaarallinen kaunotar

Vaarallinen kaunotar () on Lowell Shermanin ohjaama elokuva vuodelta 1933. Se perustuu pääosanäyttelijän Mae Westin omaan Broadway-näytelmään Diamond Lil. Miespääosassa on Cary Grant. Elokuva valittiin 1996 Yhdysvaltojen Kongressin kirjaston National Film Registryyn. Elokuva oli parhaan elokuvan Oscar- ehdokkaana.Peltonen, Timo: Kaksimielisyys loi Mae Westin maineen. Tv & radio, Helsingin Sanomat 31.8.2014, s. C 40. Elokuva vaikutti osaltaan siihen, että elokuva-alalla alettiin valvoa Haysin ohjeiston noudattamista.Pajukallio, Arto: Vaarallinen kaunotar. Viikon tv-elokuvia, Tv-maailma 34/2014, s. 11.. == Juoni == 1890-luvun New Yorkiin sijoittuvassa tarinassa Lady Lou on laulajana epämääräisen miesystävänsä Gus Jordanin baarissa. Lady Louta tavoitteleva yhtä epämääräinen Dan Flynn yrittää paljastaa Loulle Jordanin rötökset. Lähistöllä työskentelee Pelastusarmeijaa muistuttavan yhteisön kapteenin Cummingsin valepuvussa liittovaltion agentti, joka selvittelee baarin rikollisia puuhia. == Näyttelijät == == Tuotanto ja julkaisu == Elokuva tehtiin nopeasti, kolmessa viikossa. Se oli parhaan elokuvan Oscar-ehdokkaana. == Arviot == Helsingin Sanomien Timo Peltosen mukaan jälki on nopean työtahdin mukainen, mutta myös aika on jättänyt jälkensä, sillä käsitys huumorista, seksikkyydestä ja elokuvan rakenteesta on nykyisin toisenlainen. Silti elokuva muistetaan, Cary Grantin ja Mae Westin ansiosta. Kriitikko Arto Pajukallion mukaan elokuva on kankeahko. == Lähteet == == Aiheesta muualla == * Vaarallinen kaunotar. Yle.fi 23.5.2014. * Elokuva Internet Archivessa . Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset komediaelokuvat Luokka:Vuoden 1933 yhdysvaltalaiset elokuvat
Swartbergin vuoristo

Swartbergin vuoristo on Etelä-Afrikan lounaisosassa sijaitsevan Länsi-Kapin korkein vuoristo. Sen korkein kohta on 2325 metriä ja matalimmat alueet ovat 700 metrin korkeudessa. Vuoristo on enimmäkseen hiekkakivimassiivia. Sinne pääsee useita päivävaellusreittejä pitkin ja myös pitempää reittiä, jonka kulkemiseen menee noin viisi päivää. Vuoriston solista yksi on Swatbergin sola, joka sijaitsee lähellä Prince Albertin ja Oudtshoornin kaupunkeja. Solasta etelään sijaitsee Little Karoon autiomaa ja pohjoispuolella sijaitsee Great Karoon autiomaa. Vuoristossa on paljon keväällä kukkivia kasveja ja syksyllä kukkivia kasveja ovat proteat. Alueella on 130 lintulajia, muun muassa medestäjiä, kapinmesikoita, kirjokalastajia ja kolme kotkalajia. Alueella on myös antilooppeja ja kalliotamaaneja. == Lähteet == Luokka:Länsi- Kapin maantiede Luokka:Etelä-Afrikan luonto Luokka:Afrikan vuoristot
Lowell Sherman

Lowell J. Sherman (11. lokakuuta 1885 – 28. joulukuuta 1934) oli yhdysvaltalainen näyttelijä ja elokuvaohjaaja. Hän oli 1930-luvun alkupuolella sekä näyttelijänä että ohjaajana samassa elokuvassa, mikä siihen aikaan oli poikkeuksellista. Sittemmin hän keskittyi pelkästään ohjaamiseen. Hän kuoli keuhkokuumeeseen lyhyen aikaa sairasteltuaan ollessaan uransa huipulla menestyselokuviensa Vaarallinen kaunotar ja Viattomuuden kukka jälkeen. ==Filmografia== ;Ohjaajana * The Pay-Off 1930 * Lawful Larceny 1930 * The Royal Bed 1931 * Bachelor Apartment 1931 * High Stakes 1931 * False Faces 1932 * Ladies of the Jury 1932 * The Greeks Had a Word for Them 1932 * Vaarallinen kaunotar 1933 * Viattomuuden kukka 1933 * Broadway Thru a Keyhole 1933 * Born to Be Bad 1934 * Night Life of the Gods 1935 Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Vuonna 1885 syntyneet Luokka:Vuonna 1934 kuolleet
Morning Glory

Morning Glory tarkoittaa seuraavia: * ”Morning Glory”, Oasis-yhtyeen kappale vuoden 1995 albumilta (What’s the Story) Morning Glory? * Viattomuuden kukka (Morning Glory), Lowell Shermanin ohjaama elokuva vuodelta 1933 * Morning Glory, Steven Hilliard Sternin ohjaama televisioelokuva vuodelta 1993 * Morning Glory, Roger Michellin ohjaama elokuva vuodelta 2010.
Sudwalan luolat

Sudwalan luolat on tiedettävästi vanhin luolasto maailmassa. Se sijaitsee Etelä-Afrikassa, Mpumalangan provinssissa ja Mankelekelevuoriston alueella. Luolaston vanhimpien osien on arvioitu olevan 240 miljoonaa vuotta vanhoja. Luolasto on kalkkikiviluolasto, jossa on tippukivimuodostumia ja pylväsmuodostumia. Suurin luola, jota kutsutaan P. R. Owenin saliksi, on suurin dolomiittiluola maailmassa: Sen leveys on 70 metriä ja korkeus 37 metriä. Luolaston pituudeksi on arvioitu 30 km. Yksi luolista sisältää aragoniittikristalleja. Siellä järjestetään yleisölle tunnin mittaisia kierroksia. Lisäksi siellä järjestetään kuukausittain pidempiä kierroksia. == Lähteet == Luokka:Etelä-Afrikan luonto Luokka:Etelä-Afrikan luolat
Tampere Maraton

pienoiskuva|Tampere Maratonin lähtö ja maali sijaitsevat Ratinan stadionilla. Tampere Maraton on Tampereen kaupungin keskustaan ja sitä ympäröiville puisto- ja ranta-alueille sijoittuva juoksutapahtuma. Juoksumatkoina ovat maratonin lisäksi puolimaraton, neljännesmaraton, maratonviesti 4-henkisille joukkueille sekä minimaraton lapsille. Lähtö ja maali sijaitsevat Ratinan stadionilla. Kullakin aikuisten matkalla kierretään sama neljännesmaratonin pituinen reitti 1-4 kertaa. Reitti kulkee Tammerkosken rannassa Koskipuiston kohdalla, Näsijärven rannassa Ranta-Tampellan kohdalla ja Pyhäjärven rannassa Hatanpään puiston kohdalla. Ennen vuotta 2014 juoksu tunnettiin nimellä Varala Maraton. Nykymuodossaan Tampere Maraton on järjestetty vuodesta 2014. Ajankohta on ollut elokuun loppu tai syyskuun alku ja osallistujamäärä n. 1000. Tapahtuman järjestäjä on Tampereen Maratonklubi (entinen Varalan Maratonklubi). Seura järjestää myös maratonkoulutusta, yhteislenkkejä ja säännöllisiä kuukausimaratoneja. Tampere Maratonin edeltäjä Varala Maraton oli vuosittain Tampereella 2009-2013 järjestetty juoksutapahtuma. Tapahtuman järjestäjinä toimivat Varalan Maratonklubi ja Varalan Urheiluopisto. Vuonna 2009 Varala Maraton juhlisti urheiluopiston 100-vuotista historiaa. Vuosina 2010-2013 reitti kiersi Pispalan ja Tahmelan maastossa paljolti Pyhäjärven rannan tuntumassa. Osallistujamäärä oli yleensä noin 500. == Lähteet == == Aiheesta muualla == * www.tamperemaraton.fi * Tampereen maratonklubi Luokka:Maratonit Luokka:Tampereen urheilutapahtumat Luokka:Suomen yleisurheilukilpailut
Negros

Negros on saari Visayasin saariryhmässä Filippiineillä. Se on maan kolmanneksi suurin saari. Negros jakautuu kahteen provinssiin: Negros Oriental Keski- Visayasin alueella ja Negros Occidental Länsi-Visayasin alueella. ==Aiheesta muualla== Luokka:Filippiinien saaret
Odain Rose

O'Dain Ovany Rose (s. 19. heinäkuuta 1992 Port Antonio, Jamaika) on jamaikalaissyntyinen ruotsalainen pikajuoksija. Seuratasolla hän edustaa IFK Umeåta. Rose muutti 3-vuotiaana äitinsä kanssa Jamaikalta Ruotsiin. Göteborgin sisäratojen EM-kisoissa 2013 hän oli viides 60 metrillä. Sopotin sisäratojen MM-kisoissa 2014 hän karsiutui alkuerissä. Suomi–Ruotsi-maaotteluun Rose osallistui ensimmäisen kerran vuonna 2011. Vuoden 2014 maaottelussa hän oli 100 metrillä toinen. Rosen ennätys 100 metrillä on vuonna 2014 Göteborgissa juostu 10,30. 60 metrillä hänen ennätyksensä on 6,62 (2013). == Lähteet == Luokka:Ruotsalaiset pikajuoksijat Luokka:Vuonna 1992 syntyneet Luokka:Elävät henkilöt